รัฐบาลไทย-ข่าวทำเนียบรัฐบาล-​หน.ผู้ตรวจราชการฯ วิษณุฯ ตรวจราชการ สอจ.กำแพงเพชร มอบ จนท.บูรณาการการทำงานกับหน่วยงานในจังหวัดกำหนดแนวทางป้องกันและแก้ไขปัญหาการเผาในพื้นที่(อ้อย) ลดฝุ่น PM 2.5
วันพฤหัสบดีที่ 15 กุมภาพันธ์ 2567
15/02/2567
​หน.ผู้ตรวจราชการฯ วิษณุฯ ตรวจราชการ สอจ.กําแพงเพชร มอบ จนท.บูรณาการการทํางานกับหน่วยงานในจังหวัดกําหนดแนวทางป้องกันและแก้ไขปัญหาการเผาในพื้นที่(อ้อย) ลดฝุ่น PM 2.5
​หน.ผู้ตรวจราชการฯ วิษณุฯ ตรวจราชการ สอจ.กําแพงเพชร มอบ จนท.บูรณาการการทํางานกับหน่วยงานในจังหวัดกําหนดแนวทางป้องกันและแก้ไขปัญหาการเผาในพื้นที่(อ้อย) ลดฝุ่น PM 2.5 ตามนโยบายรัฐบาลและ อก.
วันที่ 14 กุมภาพันธ์ 2567 เวลา 13.30 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม ตรวจราชการกรณีตรวจราชการกรณีปกติ สํานักงานอุตสาหกรรมจังหวัดนครสวรรค์ ผ่านระบบออนไลน์ (Zoom Meeting) โดยมี นายอุทัย สอนเทศ อุตสาหกรรมจังหวัดกําแพงเพชร นายจารุ คงจันทร์ ผู้อํานวยการศูนย์ส่งเสริมอุตสาหกรรมอ้อยและน้ําตาลทรายภาคที่ 2 และเจ้าหน้าที่เข้าร่วมประชุมรายงานผลการดําเนินงานของสํานักงานอุตสาหกรรมจังหวัดกําแพงเพชร และหน่วยงานภายใต้สังกัดกระทรวงอุตสาหกรรมตามประเด็นการตรวจราชการ
โดย หน.ผู้ตรวจราชการฯ ได้ถ่ายทอดนโยบายของกระทรวงอุตสาหกรรม ให้สํานักงานอุตสาหกรรมจังหวัดกําแพงเพชร และศูนย์ส่งเสริมอุตสาหกรรมอ้อยและน้ําตาลทรายภาคที่ 2 มุ่งเน้นการใช้ "หัว และใจ" ในการทํางาน นํานโยบาย MIND ถ่ายทอดให้โรงงานในพื้นที่ยกระดับ “อุตสาหกรรมเศรษฐกิจ” ให้สามารถ “เติบโตอย่างยั่งยืนคู่ชุมชน” สร้างภาพลักษณ์และคุณค่าใหม่ของภาคอุตสาหกรรม โดยเติบโตอย่างยั่งยืนคู่ชุมชนใน 4 มิติ พร้อมทั้งได้รับฟังผลการดําเนินงานของ สอจ.กําแพงเพชร และให้ข้อเสนอแนะ เพื่อเพิ่มประสิทธิภาพการทํางาน ดังนี้ 1.ให้ สอจ.กําแพงเชร และศูนย์ส่งเสริมอุตสาหกรรมอ้อยและน้ําตาลทรายภาคที่ 2 ร่วมบูรณาการการดําเนินงานร่วมกับหน่วยงานในจังหวัดในการกําหนดแนวทางป้องกันและแก้ไขปัญหาการเผาในพื้นที่เกษตรกรรม (อ้อย) ให้มีประสิทธิภาพสูงสุด เพื่อลดปัญหาฝุ่น PM 2.5 ที่เกิดขึ้น ซึ่งเป็นนโยบายสําคัญของรัฐบาลและกระทรวงอุตสาหกรรมที่มีความเร่งด่วน 2. ตรวจกํากับดูแลโรงงานอุตสาหกรรมที่มีน้ําเสีย มลพิษทางอากาศ และโรงงานอุตสาหกรรมที่มีความเสี่ยงจะเกิดผลกระทบสิ่งแวดล้อมจากการประกอบกิจการ ให้ปฏิบัติตามกฎหมายอย่างเคร่งครัด (ซึ่งต้องการให้มีการตรวจกํากับ 100% ของโรงงานในพื้นที่) เพื่อป้องกันปัญหาข้อร้องเรียนของชุมชนด้านปัญหาสิ่งแวดล้อมและเหตุเดือดร้อนรําคาญ ซึ่งเกิดจากประกอบการของโรงงานและปัญหาฝุ่น PM 2.5 พร้อมทั้งเน้นย้ําให้การตรวจกํากับโรงงานโดยใช้ระบบ (i-Auditor) เพื่อทําให้เกิดประสิทธิภาพในการตรวจกํากับสูงสุด 3. กํากับดูแลการจัดการกากอุตสาหกรรมในพื้นที่ ให้เป็นไปตามกฎหมายอย่างเคร่งครัด และประชาสัมพันธ์ให้ความรู้แก่โรงงานอุตสาหกรรมให้รับทราบถึงประกาศกระทรวงฉบับใหม่และสามารถเข้าใช้งานบริการอิเล็กทรอนิกส์ของกรมโรงงานอุตสาหกรรมที่เกี่ยวข้องกับการจัดการกากของเสียอุตสาหกรรมได้อย่างมีประสิทธิภาพ 4. ดําเนินการประชาสัมพันธ์และให้ความรู้โรงงานในกํากับให้เห็นความสําคัญของการรับรองอุตสาหกรรมสีเขียว (GI) เพื่อให้โรงงานในพื้นที่ได้รับการรับรองให้เป็นไปตามเป้าหมายของกระทรวงคือ ร้อยละ 90 ของโรงงานในพื้นที่ พร้อมทั้งสนับสนุนให้สถานประกอบการโรงงานอุตสาหกรรมให้ได้รับการเลื่อนระดับการรับรอง (GI) ที่สูงขึ้น 5. ติดตามให้โรงงานในพื้นที่เข้าใช้งานระบบ I-Industry พร้อมทั้งประชาสัมพันธ์ให้ความรู้อย่างต่อเนื่องในการกรอกข้อมูลลงในระบบ I-Single Form พร้อมทั้งมอบหมายเจ้าหน้าที่ให้ศึกษาการใช้งานระบบ I-Single Form ให้มีความชํานาญ พร้อมสําหรับการเป็นที่ปรึกษาให้ความรู้การใช้งานระบบฯ ต่อสถานประกอบการในพื้นที่ 6. ลงพื้นที่สํารวจโรงงานที่ไม่มีปฏิสัมพันธ์กับ อก. เป็นเวลานาน เพื่อตรวจสอบสถานะปัจจุบันว่ายังคงมีสภาพเป็นโรงงานที่ประกอบกิจการหรือไม่ กรณีพบโรงงานเลิก/ร้าง ให้ดําเนินการจําหน่ายทะเบียนตามแนวทางที่ อก. ได้กําหนดไว้ต่อไป 7. ให้คําแนะนําเกี่ยวกับการจัดกิจกรรม โครงการอุตสาหกรรมรวมใจ รักษ์น้ําใส ใส่ใจชุมชน มุ่งเน้นการดําเนินงานแนวป้องกัน ตรวจกํากับอย่างเข้มงวด ให้โรงงานต้องไม่สร้างมลพิษ ไม่ปล่อยน้ําเสียลงสู่แหล่งน้ํา และให้โรงงานประสานความร่วมมือกับชุมชนในการฟื้นฟูแหล่งน้ําที่มีสภาพเสื่อมโทรมให้กลับมาอยู่ในสภาพที่ดี 8. ติดตามสถานะภาพปัจจุบันของผู้ประกอบการที่กู้เงินกองทุนต่าง ๆ ของ อก. อย่างต่อเนื่อง กรณีพบปัญหาในการประกอบกิจการให้ประสานงานกับ SMED Bank จะได้เข้าไปช่วยแก้ไขปัญหาได้อย่างรวดเร็ว ป้องกันการเกิดหนี้เสีย (NPL)
นอกจากนี้ ขอให้ สอจ.กําแพงเพชร ปฏิบัติงานตามบทบาทและภารกิจ ในการขับเคลื่อนนโยบายของ อก. รัฐบาล และจังหวัด อย่างมีประสิทธิภาพ เจ้าหน้าที่ของ สอจ.กําแพงเพชร ต้องร่วมบูรณาการการทํางานร่วมกับจังหวัด หน่วยงานอื่น ๆ ในพื้นที่และภาคเอกชน สุดท้ายนี้ ขอให้กําลังใจเจ้าหน้าที่ทุกท่านที่มุ่งมั่นและตั้งใจในการทํางานอย่างเต็มที่ อีกทั้งนําเสนอข้อมูลที่เป็นประโยชน์ต่อการตรวจราชการครั้งนี้อย่างดียิ่ง